Visit Site
Recommended byColombia
హార్దిక్, కేఎల్ రాహుల్ ఇప్పటికే తాము చేసిన వ్యాఖ్యలపై బేషరతు క్షమాపణ కోరారు. అయినప్పటికీ.. బీసీసీఐ వారిపై క్రమశిక్షణ చర్యలు తీసుకోవాలని భావిస్తోంది. తాజాగా ఆ ఇద్దరి క్రికెటర్ల వ్యాఖ్యల గురించి వీవీఎస్ లక్ష్మణ్ స్పందించాడు. ‘మహిళల గురించి వారు మాట్లాడిన తీరు కచ్చితంగా తప్పే. అయితే.. ఇప్పటికే వారికి తగిన శిక్ష పడింది. కానీ.. ఆ ఇద్దరు క్రికెటర్లు చాలా మంచివాళ్లు. కాబట్టి వారిపై కాస్త సానుభూతితో వ్యవహరించండి’ అని లక్ష్మణ్ సూచించాడు.
సస్పెన్షన్ కారణంగా ఆస్ట్రేలియా పర్యటన నుంచి హార్దిక్ పాండ్య, కేఎల్ రాహుల్ ఇప్పటికే భారత్‌కి వచ్చేయగా.. వారి స్థానంలో విజయ్ శంకర్, శుభమన్ గిల్‌కి సెలక్టర్లు అవకాశం కల్పించిన విషయం తెలిసిందే. క్రికెటర్లు తమ బలహీనతల్ని ఇలా బహిరంగంగా చెప్తే..? బుకీలు ఎరవేసి వారిని ఫిక్సింగ్‌లోకి దింపే అవకాశముంటుందని అభిప్రాయపడుతున్న బీసీసీఐ పెద్దలు.. కఠిన చర్యలు తీసుకోవడం ద్వారా గట్టి సందేశాలు పంపాలని యోచిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.